Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 2004 M. KOVO 9 D. NUTARIMO NR. 258 „DĖL BUTPINIGIŲ VIDAUS TARNYBOS SISTEMOS PAREIGŪNAMS MAKSIMALIŲ DYDŽIŲ SĄRAŠO PATVIRTINIMO IR MOKĖJIMO“ PAKEITIMO

2016 m. gegužės 11 d. Nr. 477
Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2004 m. kovo 9 d. nutarimą Nr. 258 „Dėl Butpinigių vidaus tarnybos sistemos pareigūnams maksimalių dydžių sąrašo patvirtinimo ir mokėjimo“ ir jį išdėstyti nauja redakcija (Butpinigių vidaus tarnybos sistemos pareigūnams maksimalių dydžių sąrašas nauja redakcija nedėstomas):

„Lietuvos Respublikos Vyriausybė

nutarimas

DĖL BUTPINIGIŲ VIDAUS TARNYBOS SISTEMOS PAREIGŪNAMS DYDŽIŲ SĄRAŠO PATVIRTINIMO IR MOKĖJIMO

Vadovaudamasi Lietuvos Respublikos vidaus tarnybos statuto 55 straipsnio 4 dalimi, Lietuvos Respublikos Vyriausybė nutaria:

1. Patvirtinti Butpinigių vidaus tarnybos sistemos pareigūnams dydžių sąrašą (pridedamas).

2. Nustatyti, kad butpinigiai vidaus tarnybos sistemos pareigūnams mokami pagal vidaus tarnybos sistemos pareigūno ir nuomotojo sutartimi nustatytą nuomos mokesčio dydį, tačiau neviršijant šiuo nutarimu patvirtintų butpinigių dydžių.“

2. Pakeisti nurodytu nutarimu patvirtintą Butpinigių vidaus tarnybos sistemos pareigūnams maksimalių dydžių sąrašą:

2.1. pakeisti pavadinimą ir jį išdėstyti taip:

„Butpinigių vidaus tarnybos sistemos pareigūnams dydžių sąrašas“;

2.2. pakeisti lentelės antraštinę eilutę ir ją išdėstyti taip:

„Pareigūnų grupės	Turintieji šeimas	Vienas gyvenantis pareigūnas“;

2.3. pakeisti pastabos antrąją pastraipą ir ją išdėstyti taip:

„Apskaičiuojant butpinigių vidaus tarnybos sistemos pareigūnams, kurie dėl tarnybinio būtinumo arba rotacijos perkelti į kitas pareigūno pareigas kitoje tarnybos vietovėje, dydžius, atsižvelgiant į pareigūno tarnybos vietovę, taikomi šie koeficientai:

1. Vilniaus miesto savivaldybėje ir Vilniaus rajono savivaldybės centre – 5.

2. Kauno, Klaipėdos, Šiaulių ir Panevėžio miestų savivaldybėse ir Kauno, Šiaulių ir Panevėžio rajonų savivaldybių centruose – 4.

3. Kituose savivaldybių centruose – 3.“

Ministras Pirmininkas	Algirdas Butkevičius

Vidaus reikalų ministras	Tomas Žilinskas